આ સાથે વૈશ્વિક મોરચે ચાઈનાના કોરોના  વાઈરસ ભારતમાં પ્રવેશતાં અને વધુ દેશોમાં આ વાઈરસનો  ઉપદ્રવ ફેલાવાના ભયે  વૈશ્વિક અર્થતંત્ર પર માઠી અસરના અંદાજોની નેગેટીવ અસર જોવાઈ હતી. યુ. એસ. ફેડરલ રિઝર્વ દ્વારા વ્યાજ દરની પોતાની નીતિ યોગ્ય હોવાનું જણાવીને વ્યાજ દર યથાવત રાખવામાં આવતાં અને બીજી તરફ વૈશ્વિક આર્થિક-ઔદ્યોગિક મંદીની પરિસ્થિતિ વકરવાના અંદાજોએ ક્રુડ ઓઈલના આંતરરાષ્ટ્રીય ભાવ ઘટીને બ્રેન્ટ ક્રુડના  ૫૮ ડોલર આવી જતાં ફંડોનું આજે ઓઈલ-ગેસ શેરોમાં મોટું ઓફલોડિંગ થયું હતું.